CELEX ID: 32011R1263
Publication Date: 2011-12-05

Document Text:
KOMISJONI RAKENDUSMÄÄRUS (EL) nr 1263/2011,
5. detsember 2011,
Lactobacillus buchneri (DSM 16774), Lactobacillus buchneri (DSM 12856), Lactobacillus paracasei (DSM 16245), Lactobacillus paracasei (DSM 16773), Lactobacillus plantarum’i (DSM 12836), Lactobacillus plantarum’i (DSM 12837), Lactobacillus brevis’e (DSM 12835), Lactobacillus rhamnosus’e (NCIMB 30121), Lactococcus lactis’e (DSM 11037), Lactococcus lactis’e (NCIMB 30160), Pediococcus acidilactici (DSM 16243) ja Pediococcus pentosaceus’e (DSM 12834) lubamise kohta kõikide loomaliikide söödalisandina
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
ning arvestades järgmist:
(1)
Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
(2)
Kooskõlas määruse (EÜ) nr 1831/2003 artikliga 7 on esitatud taotlused loa andmiseks Lactobacillus buchneri’le (DSM 16774), Lactobacillus buchneri’le (DSM 12856), Lactobacillus paracasei’le (DSM 16245), Lactobacillus paracasei’le (DSM 16773), Lactobacillus plantarum’ile (DSM 12836), Lactobacillus plantarum’ile (DSM 12837), Lactobacillus brevis’ele (DSM 12835), Lactobacillus rhamnosus’ele (NCIMB 30121), Lactococcus lactis’ele (DSM 11037), Lactococcus lactis’ele (NCIMB 30160), Pediococcus acidilactici’le (DSM 16243) ja Pediococcus pentosaceus’ele (DSM 12834). Taotlustele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
(3)
Taotlused käsitlesid Lactobacillus buchneri (DSM 16774), Lactobacillus buchneri (DSM 12856), Lactobacillus paracasei (DSM 16245), Lactobacillus paracasei (DSM 16773), Lactobacillus plantarum’i (DSM 12836), Lactobacillus plantarum’i (DSM 12837), Lactobacillus brevis’e (DSM 12835), Lactobacillus rhamnosus’e (NCIMB 30121), Lactococcus lactis’e (DSM 11037) Lactococcus lactis’e (NCIMB 30160), Pediococcus acidilactici (DSM 16243) ja Pediococcus pentosaceus’e (DSM 12834) lubamist kõikide loomaliikide söödalisandina, mis liigitatakse söödalisandite kategooriasse „tehnoloogilised lisandid”.
(4)
Euroopa Toiduohutusamet (edaspidi „toiduohutusamet”) jõudis oma 6. septembri 2011. aasta arvamustes Lactobacillus buchneri (DSM 16774), (2) Lactobacillus buchneri (DSM 12856) (3) ja Lactobacillus brevis’e (DSM 12835) (4) kohta järeldusele, et need mikroorganismid ei avalda kahjulikku mõju loomade ja inimeste tervisele ega keskkonnale ning et nende kasutamine tõhustab mis tahes haljassöödast valmistatava silo tootmist, kuna suureneb äädikhappe produktsioon, mille tulemusena paraneb silo aeroobne stabiilsus. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud ühenduse referentlabori aruande söödalisandite analüüsimeetodi kohta söödas.
(5)
Toiduohutusamet jõudis oma 6. septembri 2011. aasta arvamustes Lactobacillus paracasei (DSM 16245), (5) Lactobacillus paracasei (DSM 16773), (6) Lactobacillus plantarum’i (DSM 12836), (7) Lactobacillus plantarum’i (DSM 12837), (8) Lactobacillus rhamnosus’e (NCIMB 30121), (9) Lactococcus lactis’e (NCIMB 30160), (10) Pediococcus acidilactici (DSM 16243) (11) ja Pediococcus pentosaceus’e (DSM 12834) (12) kohta ning 8. septembri 2011. aasta arvamuses Lactococcus lactis’e (DSM 11037) (13) kohta järeldusele, et need mikroorganismid ei avalda kahjulikku mõju loomade ja inimeste tervisele ega keskkonnale ning et nende kasutamine tõhustab mis tahes haljassöödast valmistatava silo tootmist, vähendades pH taset ja parandades kuivaine säilivust. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud ühenduse referentlabori aruande söödalisandite analüüsimeetodi kohta söödas.
(6)
Lactobacillus buchneri (DSM 16774), Lactobacillus buchneri (DSM 12856), Lactobacillus paracasei (DSM 16245), Lactobacillus paracasei (DSM 16773), Lactobacillus plantarum’i (DSM 12836), Lactobacillus plantarum’i (DSM 12837),Lactobacillus brevis’e (DSM 12835), Lactobacillus rhamnosus’e (NCIMB 30121), Lactococcus lactis’e (DSM 11037), Lactococcus lactis’e (NCIMB 30160), Pediococcus acidilactici (DSM 16243) ja Pediococcus pentosaceus’e (DSM 12834) hindamine näitab, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuste mikroorganismide kasutamiseks käesoleva määruse lisas esitatud viisil.
(7)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Lisas nimetatud mikroorganisme, mis kuuluvad söödalisandite kategooriasse „tehnoloogilised lisandid” ja funktsionaalrühma „silokonservandid”, lubatakse kasutada söödalisandina loomasöötades kõnealuses lisas esitatud tingimustel.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 5. detsember 2011

EuroVoc Classification:
Level 1: 100151
100157
100149
100147
100156
Level 2: 100259
100215
100224
100250
100196
Level 3: 13
1277
6052
1268
3941
All Concepts: 1277
2078
5451
5740
6052